Käännekohdassa tänään: -
Elämäni oli holtitonta.
Käytin kokaiinia, heroiinia, ekstaasia, sieniä, LSD:tä, kaikkea.
TOIVO
VOITTO
ELÄMÄ
KÄÄNNEKOHTA Selvästi sinä
Hei ja tervetuloa! Olen innoissani tämänpäiväisestä Käännekohdasta.
Niin minäkin. Kerro, että katsot.
Tviittaa meille osoitteessa @TPZone aihetunnisteella #DistinctlyYou.
Mikä tekee sinusta sinut? - Monet pienet hullut jutut.
Nuorempana olin sellainen outo nörtti.
Tykkäsin matikasta ja äidinkielestä.
Yleensä tykätään jommastakummasta. Minä tykkäsin molemmista.
Se on minulle ominaista. - Totta. Hieno yhdistelmä.
Palkittu toimittaja Cheryl Martin on kirjoittanut kirjan "Selvästi sinä".
Hän kertoi Erica Linneylle, miten vaihtaa vertailu ja kilpailu -
vapauteen ja täyttymykseen.
Kun aloin lukea kirjaasi, ajattelin: "Tämä kirja on juuri minulle.
Varmasti muillekin, mutta takuulla minulle."
Kerrot, miten sinusta tuli sinä.
Käänne tapahtui, kun olit lukiossa englannin tunnilla. Mitä tapahtui?
Kerran opettaja sanoi: "Saat arvosanan tyydyttävä.
Ellet paranna, sinut siirretään heikompitasoisten kurssille.
Et osaa kirjoittaa. Sinun pitää tehdä kovasti töitä."
Se lamautti minut.
Hänen sanansa olivat minulle kuin kuolema.
Aloin pitää itseäni epäonnistujana.
Ei merkinnyt mitään, että olin ollut yläkoulussa ikäisteni priimus.
Että olin saanut äidinkielestä vain kiitettäviä ja yhden hyvän.
Oli opetettu uskomaan aikuisia. Hänen sanansa olivat kuin kuolema.
Kielen vallassa on kuolema ja elämä, Raamattu sanoo.
Aloin nähdä itseni, en onnistujana, -
vaan epäonnistujana opettajan sanojen perusteella.
Se esti ainutlaatuisten piirteiden kehittymisen.
Mainitset kolme asiaa, jotka ovat naisille tuttuja. Mitä ne ovat?
Vertaileminen, kilpaileminen ja kateus.
Me naiset olemme hyviä niissä. Kukaan ei opeta meitä vertailemaan.
Teemme sitä koko ajan mielessämme. Kun vertailemme itseämme muihin, -
tavallisesti väheksymme Jumalan meille antamia asioita.
Kun vertailen, kilpailen ja kadehdin, -
en keskity siihen, mitä Jumala on antanut minulle.
Se on mahdotonta.
Tapaan sanoa: Jonkun toisen suurenmoisuus -
ei ole pois parhaasta sinusta, jonka Jumala on asettanut.
Aina on joku fiksumpi, nätimpi tai nuorempi, -
mutta se ei mitätöi tarkoitusta, jota varten Jumala loi sinut.
Kuinka sulkea muiden tekemiset ulkopuolelle?
Minun pitää tolkuttaa itselleni joka päivä: "Mieti vain omia tekemisiäsi."
Miten siinä onnistuu?
Kyse on keskittymisestä.
Hajotetaan maahan turhat kuvitelmat.
Pitää harjoitella. Sanoa: "Minun pitää pysyä omalla kaistalla."
Pitää harjoitella sitä, että keskittyy omaan tehtävään.
Siihen, mitä Jumala on antanut tehtäväksi tänään."
Kirjoita lista: Mihin Jumala on minut kutsunut?
Mitkä ovat ominaispiirteitäni? Mikä tekee minusta minut?
Tutki sitä. Sitten: Mitä voin tehdä ollakseni oma paras itseni?
Nouse joka päivä ja sano: "Nousen jälleen jaloilleni."
Niin Paavalikin sanoi: En ole päässyt perille, mutta yhden asian teen.
Satsaan kaiken voimani.
Ja se vie kaiken voiman, -
jos aikoo olla nainen, joka Jumalalla oli mielessä minua luodessaan.
Kaiken voiman joka päivä.
Totta. Sinun piti voittaa kaksi asiaa, masennus ja pettymys.
Olit naimisissa. Mies lähti kolmen avioliittovuoden jälkeen.
Se masentaisi ketä vain. Se oli kova pettymys.
Miten selviydyit siitä?
Ensinnäkin sen ansiosta, että perustani oli Jeesus Kristus.
En tiedä, miten ihmiset selviytyvät musertavista kokemuksista -
ilman läheistä suhdetta Kristukseen.
Pettymykset ja epäonnistumiset saattavat tulla yllätyksenä meille -
mutta eivät Hänelle.
Hän näytti minulle sen kriisin kautta Hänen rakkautensa minua kohtaan.
Hän myös karsi elämästäni asioita, joita en edes tiedostanut.
Hän on sitoutunut. Hän haluaa, että muutumme Hänen kaltaisuuteensa.
Hän näytti, että minussa oli hengellistä ylpeyttä. Tein Hänestä pienen.
Hän pysäytti minut ja sanoi: "Cheryl, tämä draama täyttää koko mielesi.
Unohdat kaikkivaltiuteni.
Sama Jumala, joka halkaisi Punaisenmeren, -
tekee työtä tässäkin tilanteessa.
Voin tehdä, mitä tahdon. Voin pysäyttää kaiken, minkä tahdon.
Oletko unohtanut, kuinka suuri olen?"
Pieni kuva Jumalasta estää pääsemästä parhaaseensa.
Samoin suuri kuva itsestä.
Olin tuudittautunut siihen, että olin palvellut Jumalaa ikäni.
"Pahoille tapahtuu pahoja. Olen ollut aina hyvä."
Palvelen Herraa. Vain hyviä asioita. - Niin. Rukoilen. Etsin Häntä.
Rukoilin ennen avioliiton solmimista. "Jumala, tee jotain."
Hän sanoi: "Ei. Tee sinä jotain.
Karista vaativa asenne, hengellinen ylpeys.
Kaikki elämässäsi on armoa."
Mitä sanot naiselle, joka on väsynyt vertailuun, kilpailuun, -
kateuteen ja masennukseen?
Älä anna periksi. Älä ikinä anna periksi.
Jumala on puolellasi.
Miksi jarruttaisit elämäntarkoitustasi ja pääsemistä parhaaseesi?
Hän on sanonut tehneensä sinut ylen ihmeellisesti. Olet arvokas.
Joku on voinut sanoa, ettei syntymääsi suunniteltu, -
mutta Jumala suunnitteli sinut.
Taistele sen puolesta, että olet se ainutlaatuinen ihminen, -
jonka Jumala haluaa sinun olevan.
Tosi hyvää asiaa, eikö?
Nyt on vuorossa Innoitusminuutti.
Holly Flood auttaa kääntämään kurssisi takaisin kohti unelmiasi.
Käännekohta-tiimin johtaminen -
on ollut elämäni palkitsevimpia kokemuksia.
Miksi? Koska tiimiläiset ovat yhtä sitoutuneita kuin minäkin.
He tuovat mukanaan jotain ainutlaatuista, mikä vahvistaa tiimiä.
Lähimmät ihmiset määrittävät potentiaalimme.
He ratkaisevat, onnistutko vai et.
He kannustavat parempaan tai vaikuttavat epäonnistumiseesi.
Kuningas Salomo oli kaikkien aikain viisaimpia ihmisiä.
Hän sanoi: "Rauta rautaa hioo, ja ihminen toistansa hioo."
Yksin emme pärjää. Jokainen johtaja tarvitsee tiimin.
Keitä kuuluu sisäpiiriisi?
Ympäröi itsesi parhailla johtajilla ja onnistujilla, -
jotka saavat vaikutusvaltasi kasvamaan yli sen, mihin yksin pystyt.
Voit yltää parhaaseesi johtajana. Sinussa asuu voiman henki.
Kiitos, Holly.
Katkon jälkeen: laulaja, pastori ja tosi-tv-tähti Canton Jones.
Tahdon olla sulle mieleen, mieleen
Oot ainoo syy elämälleni, Jeesus. Tahdon olla sulle mieleen
Tahdon olla sulle mieleen, mieleen
Oot ainoo syy elämälleni, Jeesus. Tahdon olla sulle mieleen
Käännekohta-kokemuksesi ei tarvitse loppua, kun ohjelma päättyy.
Seuraa meitä sosiaalisessa mediassa.
Hei taas! Seuraava vieraani on tuottaja, laulaja ja räppäri, -
ja jostain hän löytää aikaa olla myös pastori.
Nyt hän on tosi-tv-tähti "Atlantan saarnaajat" -sarjassa.
Canton Jones, tervetuloa! - Kiitos. Kiva nähdä.
Muistelimme, että viimeksi haastattelin sinua vuonna 2007.
Minulla taisi olla silloin tukkaa.
Lasken aikaa sen mukaan, montako lasta minulla on. Silloin oli yksi.
Montako lapsia on nyt? - Neljä. Kaikki alle 11-vuotiaita.
Miten selviydyt siitä? - Vaimon ansiosta.
Hänellä on armoitus pyörittää arkea.
Jos jotain ei ole kalenterissa, sitä ei tehdä.
Hän suunnittelee ajankäytön. Muistuttaa pallo- ja pianoharkoista.
Viimeksi tapasimme -
yhdessä Euroopan suurimmista kokouksista tai konferensseista.
Puhuit siellä nuorille.
Sinut tunnetaan siitä. Tavoitat nuoria. Myös tosi-tv-ohjelmassa.
Olen yrittänyt seurata sitä.
Osaat tarttua nuoria niskasta kiinni ja vetää heidät ulos tulesta.
Mistä matkasi alkoi?
Kaikki eivät tunne taustaasi.
Mikä selittää sen, että tulet toimeen nuorten kanssa?
Kasvatus oli tärkeä asia äidilleni.
Kotona pyöri aina koululaisia ja ystäviäni.
Äiti teki työtä nuorten parissa koko ikänsä. Isä oli pastori.
Varttuessamme olimme vahvasti mukana nuorten toiminnassa.
Kun aloin matkustella, näin, että joskus -
etenkin afroamerikkalaisten seurakunnissa -
nuorten toiminta oli heikoissa kantimissa.
Musiikkitoiminta, hiphop ja ylistys-R&B, -
vetoaa nuoriin.
He ovat olleet vuosia uskollisia kuuntelijoitani.
Kysyn erästä asiaa. Puhut hiphopista.
Soitamme laulujasi säännöllisesti Lontoossa.
Aloitit laulamisen kvartetissa. - Aivan. Kvartetissa.
Miten siirryit siltä pohjalta...
Musiikkini ja kokemukseni on gumboa.
Sieltä löytää myös helluntailaista GOGIC-seurakuntaa -
ja Morehouse College Glee Club -kuoroa.
Lauloin siinä mieskuorossa.
On kvartettimusiikkia. Isä lauloi kvartetissa. Olimme mukana matkoilla.
Vartuin hiphop-kulttuurissa. Siltä ei voinut välttyä.
Äiti ei antanut kuunnella sitä kotona, mutta se oli kulttuuria. Osasin biisit.
Se kaikki on muovannut palvelutyötäni. On osa minua.
Yksi iso asia tällä hetkellä on uusi palvelutyö.
Katselin eilen Periscope-lähetystäsi.
Joku kommentoi: "Kuulostaa house-musiikilta.
Olet matkustanut ja tehnyt työtä tunnettujen kristittyjen kanssa.
Nähnyt heidät läheltä.
Mitä tekisit erilailla kuin ne, jotka ovat ohjanneet ja mentoroineet sinua?
Isä oli pastori.
Olen seurannut pastori Creflo Dollaria. Samoin monia eri pastoreita.
Olin nuorisopastori Etelän baptisteissa.
Samoin oli Rhys Stenner, suuri Jumalan mies.
Olen nähnyt, miten ihmiset keskittyvät siihen, -
mitä Jumala on sanonut heille erityisesti.
He omistautuivat sille, mitä Jumala käski heidän tehdä erityisesti.
Silti pysyen omalla kaistalla.
Jumala antoi minulle kaistan: nuoret ja oma paikkakunta.
Meillä seurakunnassa jumalanpalvelus on torstaisin.
Monilla on rastatukka ja kultahampaita.
Huutavat Jumalan puoleen. Erilainen kulttuuri. Tatuointeja.
Joku voisi hermostua. - Niin voisi.
Pitää tiukasti kiinni veskasta. - Ne ihmiset tarvitsevat sitä paikkaa.
Olette saaneet hurjia todistuksia.
Jos katsoit eilen Periscope-lähetyksen loppuun asti, -
kuulit veljestä, joka kuului jengiin.
Kuukausi sitten hän nousi seisomaan kirkossa ja sanoutui irti jengistä.
Se on vaarallinen juttu.
Eilen hän sanoi jotain liikuttavaa: "Minulla ei ikinä ole ollut perhettä.
Ei ikinä. Teistä on tullut perheeni.
Olette ainoa perhe, joka minulla on koskaan ollut."
Hän sanoi: "Hyvänhajuinen tuoksunne tarttui minuun." Se kosketti.
Se muistuttaa asioista, joita pidämme itsestäänselvyyksinä.
Kun tavoittaa niitä, jotka eivät ole kokeneet kristinuskoa, sitä saa.
He voivat näyttää hurjilta, mutta hekin vain tarvitsevat Jeesusta.
Kysyn vielä hengellisyydestä.
Monille Canton Jonesista tulee mieleen rytmi ja lyriikat.
Olet tuottaja. Teet sitä vaikka unissasi.
Mistä löydät ajan ankkuroitua?
Millaisista Jumala-kokemuksista saat polttoainetta työhösi?
Kyse on muustakin kuin musiikista. Siinä on jokin voima.
Täytyy pitää tilit selvänä Jumalan kanssa. Yrittää parhaansa mukaan.
Viettää aikaa Jumalan edessä.
Työskennellessäni kuuntelen saarnoja. Eri pastoreita.
Annan heidän puhua hengelleni.
Tietty pitää tutkia ja lukea Sanaa. - Luulemme, että räppäät koko ajan.
Kuuntelet rytmejä koko ajan. - Matkalla tänne kuuntelin ylistystä.
Hassua kyllä, en juurikaan kuuntele räppiä.
Kuuntelen ylistystä, kvartetteja. Kaikkea muuta.
Jotkut haluavat olla kuin sinä. Kuuntelevat räppiä alati.
Kuuntelen kaikkea. Myös räppiä.
Mutta kun itse räppää, sen kuunteleminen ei ole mikään juttu.
Haluaa kuunnella jotain muuta. Ylistystä, esimerkiksi.
Kuoromusiikkia, jazzia ja muuta.
Vaimoni on jazz―soul-laulaja. Se sykähdyttää, koska en itse osaa sitä.
Aika on loppumassa, mutta pyydän yhtä palvelusta.
Olet Jumalan mies, joten et voi kieltäytyä.
Rukoilet puolestani, sitten kun olen ottanut kenkäsi.
Otan myös tossusi, jotka jätit lämpiöön.
Rukoile: "Isä, anna hänelle anteeksi." - Saat ne. Mikä on kengännumerosi?
Canton Jones, kiitos haastattelusta! - Kiitos, että sain tulla.
Tulossa: mestaritanssija jää kiinni huumeisiin ja sotkeutuu askelissaan.
Koin sellaista tuskaa, että ajattelin: "Mikä voisi enää olla pahempaa?"
Olin menettänyt kaiken. Itsenikin.
Sekopäinen maailma imaisi minut mukanaan. Vaarallinen, pimeä polku.
Jeesus vastasi...
"Jokainen, joka juo tätä vettä, janoaa jälleen, -
mutta joka juo sitä vettä, jota minä hänelle annan, se ei ikinä janoa; -
vaan se vesi, jonka minä hänelle annan, tulee hänessä -
sen veden lähteeksi, joka kumpuaa iankaikkiseen elämään". Joh. 4:13―14
Hei taas! Seuraavan jutun mies on Electric Boogie -mestaritanssija.
Kuuluisuus oli ohikiitävää, kun pettymys johti huumeriippuvuuteen.
Maailmanmestaruuskisoissa on 12 erää. Pääsin finaaleihin, 7 parasta.
Jokaisella tuomarilla on edessään numerovihko.
He nostavat numeron, mille sijalle he asettavat kilpailijan.
Odotan vuoroani. Tajuan, etteivät he ole vielä nostaneet ykkösiä.
Kun oli minun vuoroni, kaikki tuomarit asettivat minut ykkössijalle.
Puhdas rivi ykkösiä. Olin maailmanmestari.
Uusin maailmanmestaruuteni Itävallassa vuonna 2011.
Electrig Boogie -sarjan voiton lisäksi -
sijoituin toiseksi Hip Hop -sarjassa.
Olin maailman ykköstanssija vuonna 2011.
Kukaan tanssija ei ollut yltänyt samaan aiemmin.
Palattuani kotiin MM-kisoista toista kertaa vuonna 2011, -
odotin menestyksen seuraavan minua.
Mutta tapahtuikin jotain täysin päinvastaista.
Putosin tyhjän päälle. Ei valtion apurahoja.
Ei rakennetta, ei suuntaa, ei sponsoreita, ei työtilaisuuksia.
Otin sen itseeni.
Olin tosi pettynyt ja rikki. Ajattelin, että se oli tässä.
Koin kovaa tuskaa. Ajattelin: "Mikä voisi enää mennä huonommin?"
Olin menettänyt kaiken. Itsenikin.
Sekopäinen maailma imaisi minut mukaansa. Vaarallinen, pimeä polku.
Elämäni oli hallitsematonta. Käytin kokaiinia, heroiinia, -
ekstaasia, sieniä, LSD:tä ja muuta.
Olen tosi kilpailunhaluinen.
Mitä tahansa teenkin, haluan olla aina paras.
Aloin miltei kilpailla muiden tyyppien kanssa, muiden ryhmien kanssa.
Halusin olla paras huumediileri, huumeidenkäyttäjä, bilettäjä.
Pohjakosketus oli se, kun biletystä oli jatkunut pitkään.
En jaksanut enää. Romahdin.
Muistan sen päivän. Menin ulos. Minulla oli valkoinen paita ja shortsit.
Menin ulos ja rukoilin Jumalaa: -
"Anna vielä yksi mahdollisuus. Saat olla minusta vielä ylpeä."
Nuorena en ollut hengellinen. Perhe ei käynyt kirkossa usein.
Mutta Jumala oli Isäni.
Hän oli ainoa isämallini. Hän opasti tavalla, joka oli minulle uusi.
Kuljin sen pimeän tien. Tein virheitä.
Minulla ei ollut enää mitään. En halunnut olla se ihminen.
Vasta sitten otin vastaan Jumalan Isäkseni. Annoin Hänen opastaa.
Pari kuukautta aiemmin olin tavannut erään miehen.
Hän kysyi, tulisinko opettamaan tanssia kouluihin.
En ottanut sitä vakavasti. Olin sellaisessa tilanteessa.
Soitin hänelle: "Olen vähän pulassa. Voisitko auttaa tai neuvoa?
Voinko hetken hengata seurassasi.
Näet, että minusta olisi johonkin. Vieläkö saan mahdollisuuden?"
Hän vastasi: "Totta kai. Olen odottanut soittoasi.
Tule katsomaan, pidätkö siitä."
Hän esitteli minut: "Kaksinkertainen maailmanmestari Blake Williams.
Hän kertoo elämästään."
Nousin. Jokin sanoi: "Ei hätää. Kaikki menee hyvin.
Puhu sydämestäsi ja kokemuksestasi. Kaikki menee hyvin."
Kerroin tarinani. Kerroin matkastani maailmanmestaruuskisoihin.
Sain elää kokemuksen uudelleen mielessäni. Se itkettää edelleen.
Kerroin myös pimeistä kokemuksista.
Olen nuori. Vielä melkein lukioikäinen.
Nuoret pystyvät samaistumaan minuun ja tanssimiseen.
Sanoissani oli voima.
He heijastivat ne omaan elämäänsä ja omiin elämänkokemuksiinsa.
Se oli käännekohta minulle.
Innostin muita pyrkimään parhaaseensa.
Uskon, että Jumalan omanakin eteen voi tulla haasteita.
Hän tietää, että voin voittaa ne.
Kaikki, mitä tulevaisuudessa tapahtuu, on Hänen ansiotaan.
Hyväksyn sen. Yritän parhaani, jotta Hän voisi olla minusta ylpeä.
Hän on Isä. Haluan, että Hän voi olla minusta ylpeä loppuikäni.
Psalmi 25:3: Ei yksikään, joka Herraa odottaa, joudu häpeään.
Älä turvaa maineeseen, rikkauteen äläkä edes omiin kykyihisi.
Ne voivat olla mennyttä hetkessä.
Ellei turvasi ole vielä Jeesuksessa, korjataan asia nyt.
Lausu kanssani yksinkertainen rukous.
Herra Jeesus, tahdon Sinut elämääni.
Tule elämääni.
Ilman Sinua minulla ei ole mitään. Voin menettää kaiken hetkessä.
Sinussa minulla on kaikki.
Tule elämääni tänään. Muuta elämäni.
Muuta perheeni, huomiseni. Annan Sinulle kaiken.
Aamen.
Jos rukoilit kanssani, soita numeroon, joka näkyy ruudussa tämän jälkeen.
Ettekö tiedä, että kenen palvelijoiksi, ketä tottelemaan, te antaudutte, -
sen palvelijoita te olette, jota te tottelette, -
joko synnin palvelijoita, kuolemaksi, -
tahi kuuliaisuuden, vanhurskaudeksi?
Sillä synnin palkka on kuolema, mutta Jumalan armolahja -
on iankaikkinen elämä Kristuksessa Jeesuksessa, -
meidän Herrassamme." Room. 6:16, 23
Hei taas! Ohjelma on loppumaisillaan, mutta vielä yksi ajatus.
On vain yksi muutoksentekijä, joka ei ikinä petä.
Suunnittele. Unelmoi.
Mutta varmista, että muutoksentekijä on lähellä. Hänen nimensä on Jeesus.
Lopuksi Canton Jones laulaa: "Sulle mieleen".
Koko tiimin puolesta näkemiin ja Jumalan siunausta!
CaJo, jee. Tahdon olla sulle mieleen
Jeesus, Jeesus, jee
Tahdon olla sulle mieleen, mieleen
Kun se on sulle mieleen, tiedän, et se on oikein
Tahdon olla sulle mieleen, mieleen
Oot ainoo syy elämälleni, Jeesus. Tahdon olla sulle mieleen
Tahdon olla sulle mieleen, mieleen
Oot ainoo syy elämälleni, Jeesus. Tahdon olla sulle mieleen
Tahdon olla sulle mieluisa kaikessa mitä teen
Tahdon olla sun käytössä
Kyse ei oo musta eikä mun tuntemuksista
Kyse on Jumalasta, valtakunnasta ja Hänen tahdostaan
Me ja kamut kerromme kulmilla Kalliosta
Tää juttu; Kirouksen kantoi, siunauksen antoi
Läsnäolossans' oo kuuliainen. Hän ottaa kivun pois
Turvaa Häneen joka päivä. Nosta katsees ja sano: -
Tahdon olla sulle mieleen, mieleen
Oot ainoo syy elämälleni, Jeesus. Tahdon olla sulle mieleen
Tahdon olla sulle mieleen, mieleen
Oot ainoo syy elämälleni, Jeesus. Tahdon olla sulle mieleen
Tahdon saada sut hymyileen, räjähtään nauruun
Tahtos tapahtukoon. Tahdon olla niitä, joita kutsut pojakses'
Tahdon levittää rakkauttas' murusille ja venkuloille
Niin et ne katsoo sua ja jää sun koukkuus
Suomennos: Marianne Tenetz